**PROGRAMUL NAȚIONAL 2021-2027 SECURITATE INTERNĂ**

**GHIDUL SPECIFIC aferent apelului de proiecte**

Cod: IS336A

Titlul: Combaterea terorismului, a radicalizării, a extremismului violent și a amenințărilor asimetrice și hibride

Autoritatea de program responsabilă de organizarea apelului: Autoritatea de Management Afaceri Interne (Direcția Fonduri Externe Nerambursabile din Ministerul Afacerilor Interne)

|  |  |  |
| --- | --- | --- |
| **Vers. ghid** | **Modificări fața de versiunea anterioară** | **Aprobat (dată) AM** |
| 1.0 | vers. inițială, aprobată de șeful AM prin Decizia ..../2024 |  |

#

# Cuprins

[Cuprins](#_Toc152582710)

[Sumar](#_Toc152582711)

[A. Preambul, aspecte generale](#_Toc152582712)

[B. Programul național, context](#_Toc152582713)

[C. Obiectiv, intervenții, acțiuni eligibile, impact așteptat](#_Toc152582714)

[D. Indicatori de realizare și de rezultat, grup țintă](#_Toc152582715)

[E. Bugetul disponibil, rata de cofinanțare](#_Toc152582716)

[F. Tipul apelului, calendar și termene](#_Toc152582717)

[G. Beneficiari eligibili](#_Toc152582718)

[H. Reguli specifice apelului](#_Toc152582719)

[I. Eligibilitate, admisibilitate și documente](#_Toc152582720)

[J. Evaluarea, selecția, criteriile de evaluare](#_Toc152582721)

[K. Revizuirea ghidului specific](#_Toc152582722)

[L. Cum se depune o cerere de finanțare](#_Toc152582723)

[M. Ajutor, întrebări](#_Toc152582724)

[N. Important !](#_Toc152582725)

[Anexa 1 Cererea de finanțare – model](#_Toc152582726)

[Anexa 2 Grila de evaluare - Criterii de admisibilitate și criterii de calitate](#_Toc152582727)

[Anexa 3 Consultarea COM cu privire la proiectele ce urmează a fi implementate în țări terțe sau în legătură cu țări terțe](#_Toc152582728)

# Sumar

|  |  |
| --- | --- |
| Cod (id) apel | IS336A |
| Fondul | FSI Fondul Securitate Internă |
| Programul național (nr. CCI) | Programul național 2021-2027 Securitate internă 2021RO65ISPR001 |
| Obiectivul specific | OS3 - Sprijinirea consolidării capacităților statelor membre în ceea ce privește prevenirea și combaterea criminalității, a terorismului și a radicalizării, precum și gestionarea incidentelor, a riscurilor și a crizelor legate de securitate, inclusiv printr-o cooperare sporită între autoritățile publice, organele, oficiile și agențiile relevante ale Uniunii, societatea civilă și partenerii privați din diferite state membre |
| Măsura(ile) de intervenție PN | 3.3.6 Combaterea terorismului, a radicalizării, a extremismului violent și a amenințărilor asimetrice și hibride  |
| Bugetul disponibil alocat apelului (FEN) și moneda apelului | 10.000.000 lei |
| Curs InforEuro aplicabil | 1 euro = 4.9683 lei  |
| Rata(e) de cofinanțare (CFN) | 75 %; 90%  |
| Tip apel | Apel restrâns cu depunere la termen  |
| Data lansării apelului | 29 martie 2024  |
| Data limită apel - Termen limită (data și ora) pentru transmiterea Cererilor de finanțare | 29 mai 2024 ora 16:00 |
| Beneficiari eligibili - sinteză*detalii în* secțiunea G | Instituții publice care au competențe și atribuții legale în domeniul de finanțare al apelului  |
| Principalele reguli specifice apelului detalii în *secțiunea H* | Cost total eligibil minim / proiect = n/a Cost total eligibil maxim / proiect = 5.000.000Pragul minim de calitate = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Securitate Internă.**
2. Apelul de proiecte este lansat în conformitate cu **Calendarul lansării apelurilor de proiecte,** aprobat de Comitetul Director la data de 30.01.2024, și este organizat de Autoritatea de Management Afaceri Interne (AM) Direcția Fonduri externe nerambursabile (DFEN) din Ministerului Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modelele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:
* Regulamentul (UE) 2021/1149 al Parlamentului European și al Consiliului din 7 iulie 2021 de instituire a Fondului pentru Securitate Internă denumit în continuare Regulamentul specific;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC;
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 şi a cadrului instituțional de coordonare, gestionare şi control al acestor fonduri;
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027;
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027;
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027;
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027;
* Ordinul 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027;
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027.
1. Prezentul ghid specific stabilește următoarele:
* Contextul lansării apelului de proiecte
* Obiectiv, intervenții, acțiuni eligibile, impact așteptat
* Indicatori, grup țintă
* Bugetul disponibil, rate de cofinanțare, tipul apelului de proiecte, calendar și termene
* Beneficiari eligibili, reguli specifice apelului
* Eligibilitate, admisibilitate și documente
* Evaluarea și selecția proiectelor, criteriile de evaluare
* Revizuirea ghidului specific, recomandări importante
* Cum se solicită finanțare, modelul cererii de finanțare
* Criteriile de evaluare generale și specifice, admisibilitate și calitate.
1. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne,** care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz), în principal privind:
* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

**1. Fondul Securitate Internă (FSI)** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| *Obiectivul de politică al fondului este de a contribui la asigurarea unui nivel ridicat de securitate în Uniune, în special prin prevenirea și combaterea terorismului și a radicalizării, a formelor grave de criminalitate și a criminalității organizate, precum și a criminalității informatice, prin acordarea de asistență și protecție victimelor infracțiunilor, precum și prin pregătirea în vederea incidentelor, a riscurilor și a crizelor legate de securitate care intră în sfera de aplicare a Regulamentului 1149/2021, prin protecția împotriva acestora și prin gestionarea lor în mod eficace.* |

2. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național 2021-2027 Securitate Internă**, aprobat de Comisia Europeană.

3. Versiunea programul național în vigoare la data lansării apelului este v.1.4 și este publicată pe site-ul AM[[1]](#footnote-2)

4. În domeniul de intervenție al acestui apel, Programul Național cuprinde, în special, următoarele acțiuni eligibile pentru finanțare:

* Acțiuni pentru consolidarea capacității de reacție a structurilor de intervenție antiteroristă/contrateroristă;
* programe de formare în neutralizare pirotehnică și analiza informațiilor, negociere, creșterea capacității de detecție și combatere a acțiunilor din spectrul asimetric și hibrid;
* Crearea de mecanisme de tip early warning pentru detectarea în mediul online a unor riscuri de securitate;
* Actiuni pentru creșterea capacității de analiză a informațiilor;
* Actiuni pentru implementarea măsurilor prevăzuteîn Regulamentul privind conținutul online terorist și în agenda EU Counter-Terrorism;

# C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS3 Sprijinirea consolidării capacităților statelor membre în ceea ce privește prevenirea și combaterea criminalității, a terorismului și a radicalizării, precum și gestionarea incidentelor, a riscurilor și a crizelor legate de securitate, inclusiv printr-o cooperare sporită între autoritățile publice, organele, oficiile și agențiile relevante ale Uniunii, societatea civilă și partenerii privați din diferite state membre |

1. Scopul acestui apel de proiecte este să finanțeze proiecte care să asigure implementarea **măsurii(ilor) de intervenție** din programul național, respectiv:

|  |
| --- |
| OS3.3 - Consolidarea capacității naționale de combatere a infracționalității și de gestionare a incidentelor, riscurilor și crizelor legate de securitate3.6. Combaterea terorismului, a radicalizării, a extremismului violent și a amenințărilor asimetrice și hibride  |

1. Proiectele care pot fi finanțate în cadrul acestui apel de proiecte trebuie să abordeze **măsura(ile) de implementare** stabilită(e) prin anexa II (Măsuri de punere în aplicare) la regulamentul specific, precum și să sprijine în special **acțiunea(ile)** stabilită(e) prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.3** **(b)** exploatarea sinergiilor prin punerea în comun a resurselor și a cunoștințelor și prin schimbul de bune practici între statele membre și alți actori relevanți, inclusiv societatea civilă, de exemplu prin crearea unor centre de excelență comune, prin conceperea unor evaluări comune ale riscurilor sau prin crearea unor centre comune de sprijin operațional pentru operațiile desfășurate în comun; **(d)** achiziționarea de echipamente relevante și instituirea sau modernizarea unor centre de formare specializată și a altor infrastructuri esențiale relevante pentru securitate, în scopul îmbunătățirii gradului de pregătire, a rezilienței, a nivelului de conștientizare al publicului și a răspunsului adecvat la amenințările la adresa securității;**Anexa III** **(d)** acțiuni care sprijină răspunsul eficace și coordonat la criză și care corelează capacitățile sectoriale existente cu centrele de expertiză și cu centrele de conștientizare a situației, inclusiv cu centrele pentru sănătate, protecție civilă, combaterea terorismului și a criminalității informatice;**(e)** acțiuni de dezvoltare a unor metode inovatoare sau care contribuie la introducerea unor noi tehnologii cu potențial de transfer către alte state membre, în special proiecte care au drept obiectiv testarea și validarea rezultatelor proiectelor de cercetare în domeniul securității finanțate de Uniune;**(f)** acțiuni care îmbunătățesc reziliența la amenințările emergente, inclusiv traficul prin canale online, amenințările hibride, utilizarea răuvoitoare a sistemelor aeriene fără pilot și amenințările chimice, biologice, radiologice și nucleare; **(g)** acordarea de sprijin pentru crearea de rețele tematice sau transversale ale unităților naționale specializate și ale punctelor de contact naționale în vederea îmbunătățirii încrederii reciproce, a schimbului și a diseminării de competențe și cunoștințe, de informații, de experiență și de bune practici, precum și a punerii în comun a resurselor și a cunoștințelor de specialitate în cadrul unor centre de excelență comune**(i)** cooperarea cu sectorul privat, de exemplu în domeniul combaterii criminalității informatice, cu scopul de a consolida încrederea și a îmbunătăți coordonarea, planificarea de contingență, precum și schimbul și diseminarea de informații și bune practici între actorii din sectorul public și privat, inclusiv în ceea ce privește protecția spațiilor publice și a infrastructurii critice; **(k)** finanțarea de echipamente, mijloace de transport, sisteme de comunicații și instalații relevante pentru securitate; |

1. Proiectele finanțate trebuie să se încadreze în unul dintre **tipurile de intervenții** stabilite în tabele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| Domeniul de intervenție (anx. VI tabel 1)001 TER-Combaterea finanțării terorismului 002 TER-Prevenirea și combaterea radicalizării003 TER-Protecția și reziliența spațiilor publice și a altor ținte vulnerabile005 TER-Substanțe chimice, biologice, radioactive și nucleare 006 TER-Explozivi007 TER-Gestionarea crizelor008 TER-AlteleTipul de acțiune (anx. 6 tabel 2)- 001 Sisteme TIC, interoperabilitate, calitatea datelor (cu excepția echipamentelor)- 002 Rețele, centre de excelență, structuri de cooperare, acțiuni și operații comune- 005 Formare- 006 Schimbul de bune practici, ateliere, conferințe, evenimente, campanii de sensibilizare, activități de comunicare- 007 Studii, proiecte pilot, evaluări de risc- 008 Echipamente- 009 Mijloace de transport- 010 Clădiri, instalații- 011 Punerea în aplicare a proiectelor de cercetare sau alte măsuri subsecventeDimensiunea de implementare (anx. VI tabel 3)001 Acțiuni vizate de articolul 12 alineatul (1) 003 Acțiunile enumerate în anexa IVDimensiunea specifică (anx. VI tabel 4)003 Punerea în aplicare a recomandărilor formulate în urma evaluărilor Schengen în domeniul cooperării polițienești004 Niciuna dintre variantele de mai sus |

1. Proiectele propuse care se încadrează în prioritățile/ domeniile de finanțare menționate mai jos se pot califica pentru aplicarea unei rate de cofinanțare mai ridicate (90% - conform anexei nr. IV la Regulamentul specific sau 100% sprijin operațional):

|  |
| --- |
| 1. Proiecte care vizează prevenirea și combaterea radicalizării
 |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la:
* consolidarea capacității naționale în ceea ce privește combaterea terorismului, a radicalizării, a extremismului violent și a amenințărilor asimetrice și hibride

7. Principalele rezultate ale proiectelor finanțate trebuie să includă, fără a se limita:

* Combaterea terorismului, a radicalizării, a extremismului violent și a amenințărilor asimetrice și hibride;
* consolidarea capacității de reacție a structurilor de intervenție antiteroristă/contrateroristă;
* formarea în neutralizare pirotehnică și analiza informațiilor, negociere, creșterea capacității de detecție și combatere a acțiunilor din spectrul asimetric și hibrid;
* Crearea de mecanisme de tip early warning pentru detectarea în mediul online a unor riscuri de securitate și creșterea capacității de analiză a informațiilor;
* implementareai măsurilor prevăzuteîn Regulamentul privind conținutul online terorist și în agenda EU Counter-Terrorism.

D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferentă Programului național 2021-2027 Securitate Internă, publicată pe site-ul AM1.
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicatori (tip, cod și titlu)**  | **Valoarea țintă PN** |
| Indicatori de realizare  |  |
| O.3.1. Număr de participanți la activități de formare | 2.000 |
| O.3.2. Număr de programe de schimb/ateliere/vizite de studiu | 20 |
| O.3.3. Număr de echipamente achiziționate | 700 |
| O.3.4. Număr de mijloace de transport achiziționate | 20 |
| O.3.5. Numărul de elemente de infrastructură/ instalații/ instrumente/ mecanisme relevante pentru securitate construite/ achiziționate / modernizate | 2 |
|  |  |
| Indicatori de rezultat |  |
| R.3.11. Numărul de infrastructuri critice/spații publice cu instalații noi/adaptate care protejează împotriva riscurilor legate de securitate | 2 |
| R.3.12 Numărul de participanți care consideră că activitatea de formare este utilă pentru activitatea lor | 1.700 |
| R.3.13 Număr de participanți care raportează la trei luni de la activitatea de formare că utilizează abilitățile și competențele dobândite în cursul activității de formare | 1.700 |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| Indicatori specifici |
| S3. Numărul de servicii tehnice |
| S6. Număr de ore de formare |
| S7. Număr de echipamente amortizabile |
| S8. Număr de bunuri închiriate/în leasing |

4. Proiectele finanțate trebuie să vizeze unul sau mai multe dintre următoarele grupuri-țintă principale / categorii de participanți (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Personalul autorităților de aplicare a legii cu atribuții și competențe în combaterea terorismului, a radicalizării, a extremismului violent și a amenințărilor asimetrice și hibride
* Cetățenii care beneficiază de acțiunile de combatere a terorismului, a radicalizării, a extremismului violent și a amenințărilor asimetrice și hibride
 |

# E. Bugetul disponibil, rata de cofinanțare

1. Bugetul disponibil alocat apelului (FEN) și moneda apelului:

|  |
| --- |
| **10.000.000 LEI** |

1. **Rata(ele) de cofinanțare nerambursabilă (rata CFN)**, respectiv rata dintre contribuția financiară nerambursabilă (CFN), formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil (TCE)sunt:

|  |  |
| --- | --- |
| **%CFN** | **Detaliere pe surse, condiții** |
| **75%** | Rata de cofinanțare standarddin care, rata FEN: 75% și rata FNN: n/a |
| **90%** | Rata de cofinanțare majorată, dacă proiectul abordează acțiunile/măsurile menționate în anexa IV la regulamentul specificdin care, rata FEN: 90% și rata FNN: n/a |

1. În funcție de cererile de finanțare primite și de rezultatele evaluării, organizatorul apelului poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă: DA**

# F. Tipul apelului, calendar și termene

|  |  |
| --- | --- |
| 1. Tipul apelului de proiecte
 | Apel deschis cu depunere continuă |
| 1. Data lansării apelului de proiecte
 | 29 martie 2024,  |
| 1. Data limită apel – Termen limită (data și ora) pentru transmiterea Cererilor de finanțare
 | 29 mai 2024 – ora 16:00:00 (RO) |
| 1. Evaluare și selecția cererilor de finanțare (orientativ)
 | Iunie – iulie 2024  |
| 1. Comunicarea rezultatelor evaluării și selecției (orientativ)
 | Iulie 2024  |
| 1. Semnarea contractului/decizie de finanțare (orientativ)
 | August 2024 |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Entitățile care îndeplinesc cumulativ următoarele condiții:a) sunt instituții publice din România;b) au competențe și atribuții legale relevante pentru obiectivele și domeniile de finanțare aferente prezentului apel de proiecte;c) au capacitatea operațională și financiară necesară pentru implementarea proiectului; |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, trebuie demonstrată conform precizărilor și documentelor suport menționate în modelul cererii de finanțare.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **maximum 18 luni** de la semnarea contractului/deciziei de finanțare. Perioada de eligibilitate se poate prelungi cu maximum 50% din perioada de eligibilitate inițială, numai în cazuri temeinic justificate.  |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii generale de evaluare calitativă - anexa 2** | **Pragul (minim) de calitate** | **Punctaj total maxim** |
| **Praguri de calitate pe secțiuni** |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă  | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | n/a | 35 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | n/a | 10 |
| CSE1 | Procentul total al costurilor eligibile aferente PRO1, PRO2, PRO3, IMO1, IMO2 raportat la costul total eligibil al proiectului | n/a | 15 |
| **Prag de calitate total, punctaj total**  | **70** | **100** |
| Praguri de calitate pe criterii | n/a | n/a |
|  |  |  |  |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect

|  |
| --- |
| n/a |

1. Costul total eligibil (TCE) maxim pe proiect

|  |
| --- |
| 5.000.000 lei  |

1. Modalitatea(ățile) de finanțare a costurilor

|  |
| --- |
| Se alege cel puțin una: RECO real\_costREAM real-amortizareSCCU SCO-cost\_unitarSCSF SCO-sume forfetareSCRF SCO-rată forfetarăSCBU SCO-bugetSC07 IND rată 7%CD |

1. Reguli specifice de eligibilitate

|  |
| --- |
| n/a |

1. Alte reguli, limitări, plafoane specifice apelului

|  |
| --- |
| n/a  |

1. Alte aspecte specifice apelului

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | DA |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN?  | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: [https://fed.mai.gov.ro/fed-2021-2027/ghidul-general/](https://fed.mai.gov.ro/fed-2021-2027/ghidul-general/%22%20/t%20%22_blank).
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de site-ul AM2,
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de program responsabile de organizarea apelului de proiecte, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționate în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care includ:
* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| n/a |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționate în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care includ:
* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| CSE1 - Procentul total al costurilor eligibile aferente PRO1 Echipamente-mijloace fixe, PRO2 Mijloace-mobilitate, PRO3 Alte echipamente, SRV2 Închiriere-leasing și IMO1 Lucrări-investiții raportat la costul total eligibil al proiectului Se analizează valoarea totală a achizițiilor care intră sub incidența prevederilor art. 13 alin. (7) din Regulamentul specific, respectiv achiziționarea de echipamente și mijloace de transport sau pentru construirea de instalații relevante pentru securitate (codurilor 008, 009 și 010 din tabelul 3 – defalcarea orientativă a resurselor programului pe tip de intervenție, aferent Obiectivului Specific 3 din Programul Național) raportat la costul total eligibil al proiectului. În funcție de procent, punctajul se acordă după cum urmează: - 15 puncte (nota 5) pentru un procent egal cu 0%,- 12 puncte (nota 4) pentru procent intre 0,01% - 10%,- 9 puncte (nota 3) pentru procent intre 10,01% - 20%,- 6 puncte (nota 2) pentru procent intre 20,01% - 35%,- 3 puncte (nota 1) pentru procent intre 35,01% - 50%,- 0 puncte (nota 0) pentru procent peste 50,01% |

* ponderea (importanța) fiecărui criteriu de evaluare calitativă, general și specific, după caz.
1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.
2. **Rezultatul evaluării poate fi contestat în termen de 5 zile lucrătoare de la primirea comunicării privind rezultatul evaluării.**

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Autoritatea de program responsabilă de organizarea apelului (AM/OI) poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea responsabilă de organizarea apelului (AM AI) să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe site-ul AM [www.fed.mai.gov.ro](http://www.fed.mai.gov.ro/).

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general. **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. Accesați frecvent pagina web dedicată apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Autoritatea de program responsabilă de organizarea apelului (AM/OI) poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea https://fed.mai.gov.ro/in/apeluri/apeluri-proiecte/ .
4. Solicitările de clarificări și întrebările primite mai târziu de 10 zile calendaristice înainte de termenul limită de depunere a cererilor de finanțare NU vor primi un răspuns.
5. În interesul tratamentului egal al aplicanților, autoritatea de program responsabilă de organizarea apelului (AM/OI) nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa rofed@mai.gov.ro. Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail indicați clar în email codul (idul) apelului de proiecte:

|  |
| --- |
| dedicate@mai.gov.ro |

# N. Important !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghid general.
4. Completați cererea de finanțare ținând cont de precizările din grilele de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. https://fed.mai.gov.ro/3023/programul-national-2021-2027-securitate-interna-v1-4-aprobat-de-comisia-europeana/ [↑](#footnote-ref-2)